Līdzdarbības līgums

par atsevišķa valsts pārvaldes uzdevuma – daudzpusīgas kultūras

atspoguļošana iknedēļas drukātajā un interneta

kultūras medijā – veikšanu

Dokumenta datums ir tā

Rīgā elektroniskās parakstīšanas datums

**Latvijas Republikas Kultūras ministrija**,reģistrācijas Nr.90000042963, juridiskā adrese: K.Valdemāra iela 11a, Rīga, LV – 1364, (turpmāk – MINISTRIJA), kuras vārdā saskaņā ar Ministru kabineta 2003.gada 29.aprīļa noteikumiem Nr.241 „Kultūras ministrijas nolikums”rīkojasvalsts sekretāre **Dace Vilsone**, no vienas puses, un

**AS „LATVIJAS MEDIJI”**, reģistrācijas Nr.40103027253, juridiskā adrese: Dzirnavu iela 21, Rīga, LV – 1010, (turpmāk – *Pilnvarotā institūcija*), kuras vārdā saskaņā ar statūtiem rīkojas valdes priekšsēdētājs **Guntars Kļavinskis**, no otras puses, turpmāk kopā saukti Puses, bet katrs atsevišķi – Puse,

saskaņā ar Valsts pārvaldes iekārtas likuma 49.panta pirmo daļu, Ministru kabineta 2014.gada 17.jūnija noteikumiem Nr.317 „Kārtība, kādā tiešās pārvaldes iestādes slēdz un publisko līdzdarbības līgumus, kā arī piešķir valsts budžeta finansējumu privātpersonām valsts pārvaldes uzdevumu veikšanai un uzrauga piešķirtā finansējuma izlietojumu” un Ministru kabineta 2003.gada 29.aprīļa noteikumu Nr.241 „Kultūras ministrijas nolikums” 4.1. un 4.2.punktu,

ņemot vērā Latvijas Nacionālā attīstības plāna 2021. – 2027.gadam (apstiprināts Saeimas 2020.gada 2.jūlija sēdē) prioritātes „Vienota, droša un atvērta sabiedrība” rīcības virziena „Saliedētība” 409.aktivitāti „Latviešu valodas lietojuma palielināšana ikdienas saziņā, tostarp digitālajā un sabiedrisko mediju vidē, paplašinot valodas apguves pieejamību un uzlabojot kvalitāti” un prioritātes „Kultūra un sports aktīvai un pilnvērtīgai dzīvei” rīcības virziena „Cilvēku līdzdalība kultūras un sporta aktivitātēs” 368.aktivitāti „Sabiedrības izglītošana un informēšana par fizisko aktivitāšu iespējām, to nozīmi veselības veicināšanā un kultūras, sporta un fizisko aktivitāšu lomu personības attīstībā, veidojot sabiedrisko pasūtījumu dažādām auditorijām, attīstot bibliotēku pakalpojumus”,

ņemot vērā MINISTRIJAS izsludinātā konkursa „Par atsevišķa valsts pārvaldes uzdevuma – daudzpusīgas kultūras atspoguļošana iknedēļas drukātajos un/vai interneta kultūras medijos – veikšanu” rezultātus, noslēdz šādu līdzdarbības līgumu (turpmāk – Līgums):

1. **Līguma priekšmets**
	1. MINISTRIJA deleģē *Pilnvarotajai institūcijai* veikt valsts pārvaldes uzdevumu – daudzpusīgas kultūras atspoguļošana iknedēļas drukātajā un interneta kultūras medijā, un konkrēti, izdevumā „Kultūrzīmes” un ar to saistītajā tīmekļvietnes [www.la.lv](http://www.la.lv) sadaļā (turpmāk – kultūras medijs) (turpmāk – Pārvaldes uzdevums):
		1. nodrošināt daudzpusīgu Latvijas un ārvalstu kultūras aktualitāšu, norišu un procesu analītiski daudzveidīgu vērtējumu un starpnozaru diskusiju atspoguļošanu kultūras medijā latviešu valodā:
			1. nodrošināt regulāru atspoguļojumu par nozīmīgākajām norisēm katrā no kultūras apakšnozarēm – mūzika, teātris, deja, literatūra un grāmatniecība, vizuālā māksla, arhitektūra, dizains, kino u.c.;
			2. nodrošināt atspoguļojumu par nozīmīgām Latvijas vai ārvalstu kultūras norisēm pasaulē un starptautiska mēroga norisēm Latvijā;
			3. nodrošināt starpdisciplināru tēmu apskatus – kultūra un ekonomika, kultūra un radošās industrijas, kultūra un izglītība, kultūra un zinātne, kultūra un integrācija, kultūra un reģioni, kultūra un dzīves kvalitāte, kultūras mantojums, kultūras atmiņu institūcijas, kultūras digitalizācija u.c.;
			4. nodrošināt Latvijas un/vai ārvalstu jaundarbu (literatūra, vizuālā māksla, fotogrāfija u.c.) publicēšanu;
			5. veidot un publicēt profesionāļu diskusijas par Latvijas kultūrā aktuālām problēmām;
		2. nodrošināt profesionālu kultūras medijā veidotās informācijas radīšanu un regulāru periodisku publicēšanu;
			1. nodrošināt daudzveidīgu kultūras atspoguļošanu un kultūras materiālu publicēšanu iknedēļas drukātā formātā un regulāri aktualizētu informāciju interneta vidē;
			2. nodrošināt profesionālu kultūras žurnālistu un ārštata autoru iesaisti kultūras atspoguļošanai;
			3. nodrošināt drukātā kultūras medija tirāžu un informācijas regulāru aktualizēšanu un pieejamību interneta vidē;
			4. nodrošināt drukātā medija abonēšanu un izplatīšanu, kā arī abos formātos veidotā kultūras medija informācijas saglabāšanu, arhivēšanu un pieejamību lietotājiem;
	2. Pārvaldes uzdevuma veikšanas laiks ir 2021., 2022. un 2023.gads.
	3. Pārvaldes uzdevuma veikšanas vieta ir Latvija un ar Pārvaldes uzdevuma veikšanu saistītās ārvalstis.
2. **Pārvaldes uzdevuma izpildes kārtība un sasniedzamie rezultatīvie rādītāji**
	1. *Pilnvarotā institūcija* apņemas nodrošināt daudzpusīgu Latvijas (galvaspilsēta un reģioni) un ārvalstu kultūras aktualitāšu, norišu un procesu analītiski daudzveidīgu vērtējumu un starpnozaru diskusiju atspoguļošanu kultūras medijā latviešu valodā:
		1. vidēji mēnesī nodrošināt vismaz 8 (astoņas) recenzijas (vismaz 96 (deviņdesmit sešas) recenzijas gadā) par nozīmīgākajām norisēm Latvijā kultūras apakšnozarēs – mūzika, teātris, deja, literatūra un grāmatniecība, vizuālā māksla, arhitektūra, dizains, kino u.c.;
		2. vidēji mēnesī nodrošināt vismaz 1 (vienu) recenziju (vismaz 12 (divpadsmit) recenzijas gadā) par nozīmīgām Latvijas vai ārvalstu kultūras norisēm pasaulē un/vai starptautiska mēroga norisēm Latvijā;
		3. vidēji mēnesī nodrošināt vismaz 1 (vienu) interviju (vismaz 12 (divpadsmit) intervijas gadā) ar Latvijas vai ārvalstu kultūras personībām;
		4. vidēji mēnesī nodrošināt vismaz 1 (vienu) problēmrakstu (vismaz 12 (divpadsmit) problēmrakstu gadā), kas skar starpdisciplināras tēmas – kultūra un ekonomika, kultūra un radošās industrijas, kultūra un izglītība, kultūra un zinātne, kultūra un integrācija, kultūra un reģioni, kultūra un dzīves kvalitāte, kultūras mantojums, kultūras atmiņu institūcijas, kultūras digitalizācija u.c.;
		5. vidēji mēnesī nodrošināt vismaz 2 (divus) autoru jaundarbu (literatūra, vizuālā māksla, fotogrāfija u.c.) (vismaz 24 (divdesmit četru) autoru jaundarbu gadā) publicēšanu;
		6. vidēji mēnesī publicēt vismaz 1 (vienu) profesionāļu diskusiju (vismaz 12 (divpadsmit) profesionāļu diskusijas gadā) par Latvijas kultūrā aktuālām problēmām.
	2. *Pilnvarotā institūcija* apņemas nodrošināt profesionālu kultūras medijā veidotās informācijas radīšanu un regulāru periodisku publicēšanu:
		1. nodrošināt daudzveidīgu kultūras atspoguļošanu un kultūras materiālu publicēšanu 1 (vienu) reizi nedēļā drukātā formātā un regulāri ik nedēļas vairākkārt aktualizētu informāciju interneta vidē;
		2. nodrošināt profesionālu kultūras žurnālistu iesaisti un vismaz 4 (četru) ārštata autoru mēnesī iesaisti kultūras atspoguļošanai;
		3. nodrošināt kultūras medija iknedēļas drukas tirāžu vismaz 10 000 (desmit tūkstoši) eksemplāros un ar to saistītajā tīmekļvietnes [www.la.lv](http://www.la.lv) sadaļā vismaz 20 000 (divdesmit tūkstoši) unikālo apmeklētāju mēnesī;
		4. nodrošināt drukātā kultūras medija abonēšanu un izplatīšanu, kā arī abos formātos veidotā kultūras medija informācijas saglabāšanu, arhivēšanu un pieejamību lietotājiem tīmekļvietnes [www.la.lv](http://www.la.lv) sadaļā.
	3. ***Pilnvarotā institūcija* apņemas** iekļaut visos ar finansējuma mērķi saistītajos iespieddarbos un reklāmās MINISTRIJAS logotipu atbilstoši tā izmantošanas noteikumiem, kā arī iekļaut visos paziņojumos un publiskajās runās norādi par MINISTRIJAS atbalstu.
	4. Pārvaldes uzdevuma veikšanas izmaksas tiek segtas no MINISTRIJAS piešķirtajiem valsts budžeta līdzekļiem atbilstoši šā Līguma noteikumiem. *Pilnvarotā institūcija* šajā Līgumānoteikto papildu rezultatīvo rādītāju sasniegšanai var piesaistīt līdzekļus no citiem finanšu avotiem: sadarbības partneriem, ārvalstu fondiem un starptautiskām organizācijām.
3. **Savstarpējo norēķinu kārtība**
	1. MINISTRIJA, pamatojoties uz likumu „Par valsts budžetu 2021.gadam”, valsts budžeta apakšprogrammas 19.07.00 „Mākslas un literatūra” finanšu līdzekļu sadales komisijas 2020.gada 17.decembra sēdes protokolu Nr.1 un kultūras ministra 2020.gada 23.decembrī apstiprināto tāmi, un konkursa komisijas 2021.gada 19.janvāra lēmumu, piešķir *Pilnvarotajai institūcijai* finansējumu **28 458,00 *euro*** (divdesmit astoņi tūkstoši četri simti piecdesmit astoņi *euro*, 00 centi) apmērā saskaņā ar šim Līgumam pievienoto Pārvaldes uzdevuma īstenošanai nepieciešamo izdevumu tāmi (Līguma 1.pielikums) šā Līguma 1.1.punktā norādītā Pārvaldes uzdevuma īstenošanai un šā Līguma 2.1. un 2.2.punktā noteikto rezultatīvo rādītāju sasniegšanai 2021.gadā.
	2. MINISTRIJA finansējumu Pārvaldes uzdevuma īstenošanai 2021.gadā pārskaita uz *Pilnvarotās institūcijas* atvērto kontu Valsts kasē 10 (desmit) darba dienu laikā pēc šā Līguma spēkā stāšanās.
	3. Puses apņemas likumā par valsts budžetu 2022. un 2023.gadam Pārvaldes uzdevuma īstenošanai pieejamā finansējuma ietvaros ne vēlāk kā 2 (divu) mēnešu laikā pēc likuma par valsts budžetu kārtējam gadam izsludināšanas noslēgt atsevišķus finansēšanas līgumus 2022. un 2023.gadā sasniedzamo rezultatīvo rādītāju apjomu un finansējumu.
	4. Ja, izlietojot šā Līguma 3.1.punktā norādīto finansējumu, *Pilnvarotajai institūcijai* nepieciešamas izmaiņas šim Līgumam pievienotajā Pārvaldes uzdevuma īstenošanai nepieciešamo izdevumu tāmē (Līguma 1.pielikums) pa izdevumu pozīcijām vairāk kā 10 % no attiecīgajā tāmes izdevumu pozīcijā norādītā, *Pilnvarotajai institūcijai* izmaiņas ir rakstiski jāsaskaņo ar MINISTRIJU, veicot attiecīgus grozījumus Līgumā.
	5. *Pilnvarotā institūcija* ne vairāk kā15 % no Pārvaldes uzdevumaīstenošanaipiešķirtā finansējuma drīkst izlietotPārvaldes uzdevuma īstenošanai nepieciešamo administratīvo izmaksu segšanai.
	6. Ja tiek izdarīti grozījumi likumā par  valsts budžetu kārtējam gadam vai citos normatīvajos aktos, kas ietekmē *Pilnvarotās institūcijas* darbību vai finansēšanas kārtību un Līguma izpildi, mēneša laikā pēc attiecīgā normatīvā akta spēkā stāšanās tiek izdarīti grozījumi Līgumā.
4. **Pārskatu sniegšanas un darbības kontroles kārtība**
	1. ***Pilnvarotajai institūcijai* deleģētā**Pārvaldes uzdevuma izpildi pārrauga, sasniegtos rezultatīvos rādītājus izvērtē un piešķirtā valsts budžeta finansējuma izlietojumu kontrolē MINISTRIJA.
	2. MINISTRIJAI ir tiesības pieprasīt no *Pilnvarotās institūcijas* grāmatvedības dokumentus un citu darījumu dokumentāciju, kas saistīta ar Pārvaldes uzdevuma izpildi. *Pilnvarotās institūcija*s pienākums ir nodrošināt, lai nepieciešamā dokumentācija būtu sakārtota un pieejama MINISTRIJAI, kā arī sniegt nepieciešamo informācijupar Pārvaldes uzdevumu izpildi.
	3. *Pilnvarotā institūcija* ne vēlāk kā līdz Līguma izpildes perioda katra kalendārā gada 31.janvārim iesniedz MINISTRIJĀ pārskatu par Pārvaldes uzdevuma izpildi un piešķirtā valsts budžeta finansējuma izlietojumu. Pārskats sagatavojams saskaņā ar šā Līguma pielikumā pievienoto atskaites veidlapu (Līguma 2.pielikums), kurai pievienojamas darījumu apliecinošu dokumentu kopijas, tai skaitā Valsts kases konta izdrukas.
	4. Pārvaldes uzdevuma veikšanai nepieciešamie izdevumi tiek veikti tikai no ***Pilnvarotās institūcijas*** atvērtā konta Valsts kasē. Ja Pārvaldes uzdevuma veikšanai nepieciešams veikt izdevumus no komercbankas konta, *Pilnvarotā institūcija* šādus izdevumus pirms to veikšanas saskaņo ar MINISTRIJU.
5. **Personas datu apstrāde**
	1. Puses ir atbildīgas par šā Līguma izpildes ietvaros nodoto fizisko personu datu iegūšanas un nodošanas leģitimitāti atbilstoši Eiropas Parlamenta un Padomes 2016.gada 27.aprīļa regulai (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ direktīvu 95/46/EK (Vispārīgā datu aizsardzības regula).
	2. Puses apliecina, ka šā Līguma izpildes ietvaros nodotie fizisko personu dati tiek apstrādāti, ievērojot visus piemērojamos normatīvos aktus saistībā ar personas datu apstrādi un tikai Līguma mērķa īstenošanai, Līgumā noteiktajā apjomā vai saistībā ar Līguma izpildi Pušu leģitīmo interešu nodrošināšanai.
	3. Puses vienojas, ka, lai nodrošinātu Līguma un tā izpildei noteiktos mērķus, personas dati var tikt nodoti citam pārzinim, kurš nosaka personas datu apstrādes nolūkus un līdzekļus, vai citam apstrādātājam, kurš apstrādā personas datus pārziņa vārdā.
	4. Puses apņemas nodrošināt datu subjekta personas datu glabāšanu spēkā esošajos normatīvajos aktos noteiktajā kārtībā un apjomā.
	5. Puses apņemas nodrošināt datu subjektam piešķirto tiesību ievērošanu, tai skaitā tiesības pieprasīt piekļuvi personas datiem un to labošanu vai dzēšanu, apstrādes ierobežošanu, tiesības iebilst pret apstrādi, tiesības uz datu pārnesamību, kā arī tiesības vērsties uzraudzības iestādē – Datu valsts inspekcijā.
6. **Pušu atbildība**
	1. *Pilnvarotā institūcija* apņemas izlietot piešķirto finansējumu tikai Pārvaldes uzdevuma veikšanai. *Pilnvarotā institūcija* ir atbildīga par Latvijas Republikas saistošo normatīvo aktu ievērošanu, izlietojot piešķirto finansējumu.
	2. *Pilnvarotā institūcija* ir atbildīga par darbiem, ko *Pilnvarotās institūcija*s vietā veikušas trešās personas.
	3. Puses ir atbildīgas par šā Līguma noteikumu pārkāpšanu un nodarītajiem zaudējumiem otrai Pusei vai trešajai personai likumā noteiktajā kārtībā.
	4. *Pilnvarotajai institūcijai* ir pienākums pēc MINISTRIJAS pieprasījuma atmaksāt neatbilstoši Līguma noteikumiem izlietoto finansējumu.
7. **Nepārvarama vara**
	1. Puses tiek atbrīvotas no atbildības par šā Līguma noteikumu daļēju vai pilnīgu neizpildi gadījumā, ja iestājas nepārvaramas varas apstākļi, kas sevī ietver, bet neaprobežojas ar dabas katastrofām, kariem, streikiem, epidēmijām, diversijām un terora aktiem, valsts varas un pārvaldes iestāžu izdotiem normatīvajiem dokumentiem, citiem gadījumiem, kuri pēc starptautiskiem standartiem tiek kvalificēti kā *force majeure* apstākļi un kuru dēļ šis Līgums pilnībā vai daļēji nav izpildāms.
	2. Pusei, kuras saistību izpildi kavē šā Līguma 7.1.punktā norādītie apstākļi, ir pienākums 5 (piecu) dienu laikā rakstiski informēt otru Pusi. Par turpmāku Līguma izpildi Puses rakstveidā vienojas atsevišķi.
8. **Līguma spēkā stāšanās kārtība, grozīšana un izbeigšana**
	1. Līgums stājas spēkā ar pēdējā pievienotā droša elektroniskā paraksta un tā laika zīmoga datumu un ir spēkā līdz 2023.gada 31.decembrim vai līgumsaistību pilnīgai izpildei.
	2. Līgums var tikt grozīts vai papildināts, Pusēm par to savstarpēji rakstiski vienojoties. Visi Līguma grozījumi vai papildinājumi kļūst par Līguma neatņemamu sastāvdaļu no to abpusējas parakstīšanas brīža.
	3. Pusēm savstarpēji rakstveidā vienojoties, Līgums var tikt izbeigts pirms tā darbības termiņa beigām.
	4. Katra no Pusēm ir tiesīga izbeigt Līgumu, brīdinot otru Pusi vismaz vienu kalendāro mēnesi iepriekš.
	5. MINISTRIJA ir tiesīga izbeigt Līgumu nekavējoties vai uz laiku apturēt tā darbību, brīdinot otru Pusi rakstveidā, ja:
		1. *Pilnvaroto institūciju* sadalot vai pievienojot citai institūcijai, vai notiekot būtiskām izmaiņām tās vadībā, tiek vai var tikt aizskartas, ierobežotas vai pasliktinātas MINISTRIJAS intereses vai stāvoklis;
		2. *Pilnvarotā institūcija* veic darbības, kas kaitē vai var kaitēt nākotnē MINISTRIJAS tēlam vai darbībai;
		3. *Pilnvarotā institūcija* pārkāpj citus šā Līguma noteikumus vai normatīvos aktus;
		4. normatīvajos aktos noteiktajā kārtībā *Pilnvarotā institūcija* ir atzīta par maksātnespējīgu;
		5. šā Līguma noteikumi zaudē spēku atbilstoši normatīvajiem aktiem.
	6. *Pilnvarotā institūcija* ne vēlāk kā 5 (piecu) darba dienu laikā pēc Līguma izbeigšanas:
		1. atmaksā valsts budžetā neizlietotos finanšu līdzekļus;
		2. nodod MINISTRIJAI visu ar Pārvaldes uzdevuma veikšanu saistīto izstrādāto dokumentāciju un informāciju;
		3. iesniedz MINISTRIJAI Līguma izpildes pārskatu.
9. **Citi noteikumi**
	1. Pušu attiecības, kas nav atrunātas šajā Līgumā, tiek regulētas saskaņā ar Latvijas Republikas normatīvajiem aktiem.
	2. Pušu kontaktinformācija saziņai ar Līguma izpildi saistītos jautājumos:
		1. MINISTRIJAS e-pasts: pasts@km.gov.lv;
		2. *Pilnvarotās institūcijas* e-pasts: redakcija@latvijasmediji.lv.
	3. Ja kādai no Pusēm tiek mainīts juridiskais statuss, amatpersonu paraksta tiesības, īpašnieki, valdes priekšsēdētāji vai vadītāji, vai kādi Līgumā minētie Pušu rekvizīti vai kontaktinformācija, tad tā par to ne vēlāk kā 3 (trīs) dienu laikā paziņo rakstiski otrai Pusei.
	4. Visus strīdus un domstarpības, kas varētu rasties, izpildot Pārvaldes uzdevumu, Puses risina sarunu ceļā. Ja Puses nevar vienoties, strīdu izskata Latvijas Republikā spēkā esošajos normatīvajos aktos noteiktajā kārtībā.
	5. Līgums ar 2 (diviem) pielikumiem sagatavots latviešu valodā uz 10 (desmit) lapām elektroniska dokumenta veidā un parakstīts ar drošu elektronisko parakstu un satur laika zīmogu. Pusēm ir pieejams abpusēji parakstīts Līgums elektroniskā formātā.
10. **Pušu rekvizīti**

|  |  |
| --- | --- |
| **MINISTRIJA:** | **Pilnvarotā institūcija:** |
| **Latvijas Republikas Kultūras ministrija** | **AS „LATVIJAS MEDIJI”** |
| K.Valdemāra iela 11a, Rīga, LV-1364 | Dzirnavu iela 21, Rīga, LV-1010 |
| Reģistrācijas Nr.90000042963 | Reģistrācijas Nr.40103027253 |
| Valsts kase  | Valsts kase  |
| Kods: TRELLV22 | Kods: TRELLV22 |
| Konts: LV17TREL2220511045000 | Konts: LV92TREL922535300200 |
| Valsts sekretāre | Valdes priekšsēdētājs |
| D.Vilsone | G.Kļavinskis |

DOKUMENTS PARAKSTĪTS ELEKTRONISKI AR DROŠU ELEKTRONISKO PARAKSTU UN SATUR LAIKA ZĪMOGU

1.pielikums

līdzdarbības līgumam

 „Par atsevišķa valsts pārvaldes uzdevuma – daudzpusīgas kultūras

atspoguļošana iknedēļas drukātajā un interneta kultūras medijā – veikšanu”

**AS „LATVIJAS MEDIJI” valsts pārvaldes uzdevuma īstenošanai**

**nepieciešamo izdevumu tāme 2021.gadam**

|  |  |  |  |  |  |
| --- | --- | --- | --- | --- | --- |
| **Nr.p.k.** | **Pozīcijas nosaukums** | **Vienība** | **Vienību skaits** | **Vienības izmaksas (*euro*)** | **Kopējās izmaksas *(euro)*** |
|  | **Finansējums valsts pārvaldes uzdevuma īstenošanas ietvaros plānotajiem pasākumiem** |  |
| 1. | Tipogrāfijas u.c. tehniskās izmaksas | pakalpojums | 12 | 1 530,00 | 18 360,00 |
| 2. | Piegādes izmaksas | pakalpojums | 12 | 841,50 | 10 098,00 |
| **Kopā** | **28 458,00** |

2.pielikums

līdzdarbības līgumam

 „Par atsevišķa valsts pārvaldes uzdevuma – daudzpusīgas kultūras

atspoguļošana iknedēļas drukātajā un interneta kultūras medijā – veikšanu”

**PĀRSKATS / ATSKAITE**

**PAR ATSEVIŠĶU VALSTS PĀRVALDES UZDEVUMU VEIKŠANU**

**Sastādīts 2 (divos) eksemplāros**

**no kuriem viens eksemplārs glabājas pie finansējuma saņēmēja, otrs Kultūras ministrijā**

|  |  |
| --- | --- |
| Saskaņā ar LĪDZDARBĪBAS LĪGUMU Nr. |  |
| starp Kultūras ministriju un |
|  |
| (finansējuma saņēmēja nosaukums) |
|  |
| (adrese, tālrunis) |
| iesniedz atskaiti par līguma izpildi | no | Datums | Mēnesis | Gads | līdz | Datums | Mēnesis | Gads |
|  |  |  |  |  |  |

|  |  |  |  |  |  |
| --- | --- | --- | --- | --- | --- |
| Nr.p.k. | Rezultatīvais rādītājs | Plānotais skaits | Izpildītais skaits | Pamatojums rezultatīvo rādītāju sasniegšanai, nesasniegšanai vai pārsniegšanai | Pievienotie dokumenti vai norāde uz interneta mājas lapām, kas apliecina rezultatīvo rādītāju sasniegšanu |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |

|  |  |  |
| --- | --- | --- |
| Kultūras ministrijas piešķirtais valsts budžeta finansējums | *euro* | ir izlietots sekojoši:  |

|  |  |  |  |  |  |
| --- | --- | --- | --- | --- | --- |
| Nr.p.k. | Izdevumu tāmes pozīcijas nosaukums  | Kopējās izmaksas *euro* | Maksājuma uzdevuma Nr. un izmaksas saņēmējs (atskaitei jāpievieno visas minētās Valsts kases konta izdrukas) | Izmaksas datums | Fakts(IzmaksasSumma) *euro* |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
| Pavisam kopā: | *euro* | (                                           ) |
|  | Summa vārdiem |

Apstiprinu, ka Kultūras ministrijas piešķirtais valsts budžeta finansējumsizlietots atbilstoši Latvijas Republikas normatīvajiem aktiem un līgumā paredzētajiem mērķiem, kā arī finanšu dokumentācija tiks saglabāta 5 (piecus) gadus no šīs atskaites iesniegšanas Kultūras ministrijā.

|  |  |
| --- | --- |
|  |  |
| (finansējuma saņēmēja vadītāja paraksts) | (vārds, uzvārds) |
|  |  |
| (finansējuma saņēmēja galvenā grāmatveža paraksts) | (vārds, uzvārds) |
| Datums | Mēnesis | Gads |  | Vieta | z.v. |
|  |  |  |  |